cyanic-selkie/wikianc huggingface dataset:
গ্যালাক্টিক সেন্টার
অতিকায় ভারী কৃষ্ণগহবর
৫ জানুয়ারি ২০১৫ তে, নাসা ধনু-এ* থেকে রেকর্ড সৃষ্টিকারী ৪০০ গুণ বেশি উজ্জ্বল এক্স-রে পর্যবেক্ষণ করে। জ্যোতির্বিজ্ঞানীদের মতে এই অস্বাভাবিক ঘটনার কারণ হতে পারে কোনো গ্রহাণুর কৃষ্ণগহবরে পতন অথবা ধনু-এ এর দিকে গ্যাসীয় প্রবাহে চৌম্বকক্ষেত্রের এন্টেঙ্গেলমেন্টের কারণে।
নক্ষত্রের পরিসংখ্যান
বাম|থাম্ব|একটি [[উল্কাপাত এবং মিল্কিওয়ে ছায়াপথের কেন্দ্র]] ধনু এ* নক্ষত্রের চারপাশের এক ঘন পারসেক অঞ্চলে রয়েছে ১০ মিলিয়ন নক্ষত্র। যদিও তাদের অশিকাংশই  পুরনো লাল দানব তারা, তবুও গ্যালক্টিক সেন্টার অতিকায় তারায়ও সমৃদ্ধ। ১০০টিরও বেশি ওবি দল এবং উলফ-র‌্যায়েট তারা চিহ্নিত করা হয়েছে।  তাদের দেখে মনে করা হয় তারাগুলো কয়েক মিলিয়ন বছর আগে কোনো একটি একক তারা গঠনের মুহূর্তে সৃষ্টি হয়েছে। বিশেষজ্ঞদের কাছে এই তুলনামূলক নবীন তারাদের অস্তিত্ব চমকের বিষয় ছিল। তারা মনে করেছিলেন কেন্দ্রীয় কৃষ্ণগহ্বরের জোয়ারের প্রভাবে এই নবীন তারাদের জন্ম হওয়া সম্ভব হবে না। এই তারুণ্য বিভ্রম  (Paradox of Youth) আরো প্রকট হয়ে ওঠে যেগুলো ধনু এ* নক্ষত্রের কাছাকাছি কক্ষপথে রয়েছে। যেমন- এস২ এবং এস০-১০২। হয় এ পরিস্থিতি ব্যাখ্যায় দুটো সম্ভাবনা সামনে চলে আসে। গ্যালাকটিক সেন্টার থেকে বিরাটকায় তারার দল এই অবস্থানে সরে এসেছে এবং নবীন তারাদের জন্ম দিয়েছে অথবা কেন্দ্রীয় কৃষ্ণগহ্বরের কাছাকাছি ঘন সন্নিবিষ্ট গ্যাসীয় চাকতি থেকে নক্ষত্রের জন্ম হয়েছে। এদের ১০০ নবীন, অতিকায় তারাদের মনে করা হয় এক বা একাধিক চাকতি থেকে ঘনীভূত। বিক্ষিপ্তভাবে কেন্দ্রীয় ঘন পারসেকের তারাদের অপেক্ষা চাকতির ধারণা অধিক সংগত বলে মনে করা হয়।  এই পর্যবেক্ষণ এখনো নির্দিষ্ট কোনো উপসংহারে এনে দেয় না।
গ্যালাকটিক সেন্টারে নক্ষত্রের গঠন বর্তমানে সম্পন্ন হয় বলে মনে হয় না, যদিও আণবিক গ্যাসের নিউক্লিয়পরিধির চাকতি যা গ্যালাকটিক সেন্টারের চারপাশে ২ পারসেক দূরত্বে কক্ষপথে পরিক্রমণ করে সে অঞ্চল দেখে মনে হয় নক্ষত্র গঠনের জন্য উপযুক্ত স্থান। ২০০২ এ অ্যান্টনি স্টার্ক এবং ক্রিস মার্টিনের গ্যালাকটিক সেন্টার থেকে ৪০০ আলোকবর্ষের মধ্যকার গ্যাসের ঘনত্বের মানচিত্রায়ন উপস্থাপন করেন। এ থেকে গ্যালাকটিক সেন্টারের চারপাশে একটি আঙটি বা চক্রের আভাস পাওয়া যায় যার ভর সূর্যের চেয়ে কয়েক মিলিয়নগুণ বেশি এবং নক্ষত্র গঠনের জন্য সংকট ঘনত্বের কাছাকাছি। তারা ভবিষ্যদ্বাণী করেন ২০০ মিলিয়ন বছরের মধ্যে গ্যালাকটিক সেন্টারে নক্ষত্রের বিস্ফোরণের ঘটনাপর্ব আসবে। প্রচুর নক্ষত্র জন্ম নিবে এবং সুপারনোভায় পরিণত হবে বর্তমানের চেয়ে ১০০গুণ হারে। এই নক্ষত্র বিস্ফোরণ পর্ব সহায়তা পেতে পারে ছায়াপথের কেন্দ্রের দিকে পদার্থের অধিগমনেরও। কেন্দ্রীয় কৃষ্ণগহ্বরের দিকে পদার্থসমূহ পতনশীল হবে। এটা ধরে নেয়া হয় যে, মিল্কিওয়ে ছায়াপথে প্রতি ৫০০ মিলিয়ন বছরে এরকম নক্ষত্র বিস্ফোরণের পর্ব সংঘটিত হয়ে থাকে।
তারুণ্যের বিভ্রমের সাথে আরো একটি বিভ্রম রয়ে গেছে— "বুড়ো বয়সের প্রহেলিকা"। এটি গ্যালাকটিক সেন্টারে প্রাপ্ত পুরনো নক্ষত্র সংবলিত। তাত্ত্বিক মডেল ভবিষ্যদ্বাণী করে, পুরনো নক্ষত্র যেগুলো নবীন নক্ষত্রদের চেয়েও সংখ্যায় বেশি— তাদের কৃষ্ণগহবরের কাছাকাছি মানের ঘনত্ব থাকবে। এ ঘনত্বের পর্যায়ের নাম বাহকল-ওলফ চূড়া।I কিন্তু এর বদলে, ২০০৯ এ আবিষ্কৃত হয় যে ধনু এ* নক্ষত্রের প্রায় ০.৫ পারসেক পর্যন্ত পুরনো নক্ষত্রদের ঘনত্ব সর্বোচ্চ হয়ে এরপর কমতে থাকে। ঘন সন্নিবিষ্ট দলের পরিবর্তে সেখানে কৃষ্ণগহ্বরের চারপাশে পাওয়া যায় ফাঁকা অঞ্চল। এই ধাঁধাময় পর্যবেক্ষণ ব্যাখ্যায় বেশ কিছু প্রস্তাবনা রয়েছে, যদিও এর কোনোটাই সম্পূর্ণ সন্তোষজনক নয়।  উদাহরণস্বরূপ, যদিও কৃষ্ণগহবর এর নিকটতর নক্ষত্রদের গ্রাস করবে, ফলে স্বল্প ঘনত্বের অঞ্চল তৈরি হবে তবুও এই অঞ্চল এক পারসেকের চেয়ে ক্ষুদ্রতর হবে। যেহেতু পর্যবেক্ষণকৃত নক্ষত্ররা মোট নক্ষত্রদের একটি ভগ্নাংশ মাত্র, তাত্ত্বিকভাবে এটা সম্ভব যে, সার্বিক নাক্ষত্রিক বণ্টন পর্যবেক্ষণকৃত অংশের সাথে ভিন্ন। তবে এখনও এমন কোনো মডেলের প্রস্তাবনা হয় নি যা এ ঘটনাকে ব্যাখ্যা করতে পারে।
নোটসমূহ
"Hubble captures glittering crowded hub of our Milky Way"। www.spacetelescope.org । সংগৃহীত ১৫ জানুয়ারি ২০১৮ ।
কলকাতা মেট্রো লাইন ৩
কলকাতা মেট্রো লাইন ৩ বা জোকা-বিবাদি বাগ মেট্রো হল কলকাতা মেট্রো এর একটি লাইন। এটি দক্ষিণ কলকাতার জোকা থেকে মধ্য কলকাতার এসপ্ল্যানেড পর্যন্ত নির্মাণ করা হবে। এই পথের মোট দৈর্ঘ্য হবে ১৬.৭২ কিলোমিটার। এর মধ্যে ৮.২২ কিলোমিটার হল ভূগর্ভস্থ ও ৮.৩২ কিলোমিটার  হল উত্তোলিত পথ। এই মেট্রো পথের জোকা থেকে মোমিনপুর পর্যন্ত উত্তোলিত পথে ও মোমিনপুর থেকে বিবাদিবাগ পর্যন্ত ভূগর্ভস্থ পথে নির্মাণ করা হবে। বর্তমানে ৬.৫ কিমি জোকা থেকে মাঝেরহাট অংশে পরিষেবা চালু করা হয়েছে। এই অংশে ৬টি স্টেশন রয়েছে।
প্রারম্ভিক প্রস্তাব
১৯৬৯ সালে কলকাতার যানজট সমস্যা সমাধানে মেট্রোপলিটান ট্রান্সপোর্ট প্রজেক্ট (রেলওয়ে) নামে একটি প্রকল্প গৃহীত হয়। এই প্রকল্পের প্রতিবেদনে কলকাতার যানজট সমস্যার সমাধানে দ্রুতগামী গণপরিবহন ব্যবস্থা চালু করা ছাড়া অন্য কোনো বিকল্প পথ নেই বলে জানানো হয়। ১৯৭১ সালে প্রকাশিত প্রকল্পের মাস্টার প্ল্যানে কলকাতার জন্য মোট ৯৭.৫ কিলোমিটার দৈর্ঘ্যের ৩ টি মেট্রো লাইনের প্রস্তাব দেওয়া হয়। যার মধ্যে অন্যতম ছিল দক্ষিণেশ্বর-ঠাকুরপুকুর করিডোর। তবে সেই সময়ে এই রেলপথটি গুরুত্ব পাইনি। বর্তমানে ওই প্রস্তাবিত করিডোর দক্ষিণ অংশ নিয়ে নির্মিত হচ্ছে কলকাতা মেট্রো লাইন ৩।
পরবর্তীতে প্রস্তাব ও অনুমোদন
২০১০ সালের ২৪ ফেব্রুয়ারি "২০১০-১১ রেল বাজেট"-এ তৎকালীন রেলমন্ত্রী মমতা বন্দ্যোপাধ্যায় কলকাতা মেট্রো রেলের নতুন ৪ টি রেলপথের অনুমোদন করেন। এই চারটি রেলপথের মধ্যে অন্যতম ছিল জোকা-বিবাদী বাগ মেট্রো (লাইন ৩)। ২০১০ সালের সেপ্টেম্বর মাসে জোকার কাছে জোকা-বিবাদি বাগ মেট্রো প্রকল্পের শিলান্যাস করেন তৎকালীন রাষ্ট্রপতি প্রতিভা পাতিল। ২০১১-২০১২ রেল বাজেটে প্রকল্পটির নির্মাণ ব্যয় ধরা হয় ২৬১৯,০২,০০,০০০ টাকা এবং নির্মাণ কাজের জন্য ৯৫২,১৬,০০,০০০ টাকা অনুমোদন করা হয়।
উদ্বোধন
জোকা মেট্রো স্টেশন থেকে তারাতলা মেট্রো স্টেশন পর্যন্ত ৬.৫ কিলোমিটার দীর্ঘ মেট্রোপথে ২০২২ সালের ১৫ই সেপ্টেম্বর প্রথম বার ট্রেনের মহড়া দৌড় শুরু হয়েছিল। কলকাতা মেট্রো লাইন ৩-এর জোকা-তারাতলা মেট্রোপথে দেড় মাসের মহড়া দৌড়ের পরে ২০২২ সালের ১০ই নভেম্বর বৃহস্পতিবার ওই পথে মেট্রোর যাবতীয় পরিকাঠামো খতিয়ে দেখা হয়েছিল। উত্তর সীমান্ত রেলের ভারপ্রাপ্ত রেলওয়ে সেফটি কমিশনার লতিফ খানের নেতৃত্বে একটি বিশেষ দল জোকা থেকে তারাতলা পর্যন্ত ৬.৫ কিলোমিটার দীর্ঘ মেট্রোপথে ট্রেন চালানোর যাবতীয় পরিকাঠামো পরীক্ষা করেছিল। রেল ২০২২ সালের নভেম্বর মাসে জোকা-তারাতলা মেট্রোপথে মেট্রো পরিষেবা চালু করার জন্য প্রয়োজনীয় ছাড়পত্র প্রদান করেছিল। অবশেষে ৩০ ডিসেম্বর ২০২২ তারিখে ভারতের প্রধানমন্ত্রী শ্রী নরেন্দ্র মোদী গুজরাট থেকে লাইনটির সূচনা করেন। ২ জানুয়ারি ২০২৩ এ যাত্রি চলাচল শুরু হয়। কোভিড মহামারীর জন্য অটোমেটিক সিগন্যাল ব্যবস্থা চালু করা যায়নি, তাই  বর্তমানে একটিমাত্র ট্রেন পরিষেবা দিচ্ছে।
পথ
১৬.৭২ কিলোমিটার দীর্ঘ লাইন ৩ সুড়ঙ্গ ও উত্তোলিত রেলপথ নিয়ে গঠিত। রেলপথটির জোকা-মাঝেরহাট বিভাগটি উত্তোলিত রেলপথ এবং মাঝেরহাট-এস্প্লানেট বিভাগটি সুড়ঙ্গ রেলপথ ব্যবহার করে। সুড়ঙ্গযুক্ত অংশগুলি মোটামুটি দৈর্ঘ্যে ৬ কিলোমিটার ( মাইল) দীর্ঘ।
জোকা-মাঝেরহাট বিভাগ
রেলপথের দক্ষিণ প্রান্তের এই অংশটি রেলপথ দ্বারা গঠিত। এই অংশে রেলপথটি দক্ষিণে জোকা থেকে উত্তরে মাঝেরহাট পর্যন্ত বিস্তৃত। এই অংশের দক্ষিণ প্রান্তিক জোকা থেকে আইআইএম জোকা পর্যন্ত সম্প্রসারণ করার পরিকল্পনা করা হয়েছে।
সদস্য সংখ্যা অনুযায়ী আইনসভার তালিকা
এটি আকার অনুসারে আইনসভার একটি তালিকা। অ-সার্বভৌম এলাকাগুলোকে ইটালিক হিসাবে দেখানো হয়েছে।
কলকাতা মেট্রো লাইন ৩
মাঝেরহাট-এসপ্ল্যানেড বিভাগ
এই অংশের রেলপথ মাঝেরহাট স্টেশনের পরে সুড়ঙ্গে প্রবেশ করবে। সুড়ঙ্গ ডায়মন্ড হারবার রোডের নিচে দিয়ে বিস্তৃত হবে। খিদিরপুর মোড় হয়ে মেট্রো চলে যাবে ভিক্টোরিয়া মেমোরিয়াল। সেখান থেকে পারক স্ট্রিট হয়ে এসপ্ল্যানেড চলে যাবে মেট্রো। উত্তর-দক্ষিণ মেট্রোর পার্ক ষ্ট্রিট এবং এসপ্ল্যানেড স্টেশনের সঙ্গে যুক্ত থাকবে মাঝেরহাট-এসপ্ল্যানেড বিভাগের অংশটি। এই অংশের রেলপথের দক্ষিণ প্রান্তে মাঝেরহাট এবং উত্তর প্রান্তে এসপ্ল্যানেড স্টেশন অবস্থিত।
সুড়ঙ্গ
সমান্তরাল দুটি দীর্ঘ সুড়ঙ্গ সুড়ঙ্গ খননকারী যন্ত্র (টিবিএম) দ্বারা নির্মিত হবে, যার প্রতিটি অভ্যন্তরীণ ব্যাস মিটার ( ফুট ইঞ্চি)। সুড়ঙ্গ দুটি ডায়মন্ড হারবার রোডের প্রায় ১৫ থেকে ১৮ মিটার নিচে দিয়ে নির্মিত হবে।
৬ কিলোমিটার (৩.৭ মাইল) সুড়ঙ্গ দুটি তিনটি প্রধান সুড়ঙ্গ বিভাগ দ্বারা নির্মিত হবে: একটি ভিক্টোরিয়া স্টেশন থেকে মোমিনপুর পর্যন্ত একটি দীর্ঘ সুড়ঙ্গ, অন্যটি  ভিক্টোরিয়া স্টেশন থেকে এসপ্ল্যানেড মেট্রো স্টেশন পর্যন্ত  দীর্ঘ সুড়ঙ্গ।
স্টেশন
রেলপথে মোট ১২ টি নতুন স্টেশন নির্মিত হবে এবং এর মধ্যে ২ টি স্টেশন আন্তঃবিনিময় স্টেশন হিসাবে নির্মিত হবে। সমস্ত স্টেশন পুরোপুরি সিসিটিভির অধীনে  থাকবে।
বিদ্যুতায়ন এবং সংকেত
কলকাতা মেট্রো লাইন ৩ এর সমগ্র অংশে তৃতীয় রেল  দ্বারা ৭৫০ ভোল্ট ডিসি বিদ্যুৎ ব্যবহার করা হবে।
ডিপো
কলকাতা মেট্রো লাইন ৩ এর জন্য একটি মাত্র ডিপো রয়েছে। এই ডিপো দক্ষিণ কলকাতার জোকাতে ৬২ একর জমিতে অবস্থিত। এটি লাইন ৩ এর জোকা মেট্রো স্টেশনের সঙ্গে একটি উত্তোলিত রেলপথ দ্বারা সংযুক্ত রয়েছে।
শংখি কোকেয়ারা
শংখি কোকেয়ারা(বৈজ্ঞানিক নাম: Abisara chela(Guerin)) রিওডিনিডি (Riodinidae ) গোত্র ও নেমেওবিনি (Nemeobiinae ) উপগোত্রের অন্তর্ভুক্ত ছোট আকারের প্রজাতি | এই প্রজাতি টেইলড জুডি (Abisara neophron) প্রজাতির সাথে ভীষণ সাদৃশ্যযুক্ত, তবে  টেইলড জুডি অপেক্ষা আকারে সামান্য ছোট |
আকার
শংখি কোকেয়ারার প্রসারিত অবস্থায় ডানার আকার  ৪৫-৫০ মিলিমিটার দৈর্ঘ্যের হয়।
বিস্তার
ভারতে সিকিম, আসাম থেকে অরুণাচল প্রদেশ ও উত্তর-পূর্ব ভারত এবং উত্তর মায়ানমার ইত্যাদির বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল: ডানার উপরিতল ফ্যাকাশে ও ঘন কালচে বাদামীতে মেশানো।
সামনের ডানায় একটি তির্যক, চওড়া, সাদা ও সুস্পষ্ট ডিসকাল বন্ধনী বর্তমান যেটি কোস্টা থেকে ২ নং শিরা পর্যন্ত বিস্তৃত। সরু, সাদা ও সোজা পোস্ট-ডিসকাল বন্ধনীটি অস্পষ্ট ও শীর্ষে ছোট সাদা বিন্দুযুক্ত। উক্ত পোস্ট-ডিসকাল বন্ধনীটির নিচের অংশ (২ নং শিরা থেকে ১ নং শিরা পর্যন্ত) অপেক্ষাকৃত স্পষ্ট এবং ওই অংশটির বাইরের পাশে সমান্তরাল অবস্থানে একটি ছোট সাব-টার্মিনাল রেখা চোখে পড়ে। টার্মিনাল প্রান্ত-রোঁয়া উপরে ও নিচে সাদা এবং মধ্যভাগে কালচে বাদামি। ডিসকাল ও পোস্ট-ডিসকাল বন্ধনীর মধ্যবর্তী কৌণিক অংশটি ঘন কালচে বাদামি বা ঘন কালো।
পিছনের ডানায় গোড়ার (বেসাল) ও ডিসকাল অংশের মধ্যে বিভাজনকারী একটি তির্যক, আঁকাবাঁকা ও অস্পষ্ট কালো রেখা যায়। সাব-টার্মিনাল অংশে শীর্ষভাগের (apex) নিচে ৫ ও ৬ নং শিরামধ্যে (interspace) পুরু সাদা রেখায় ও কমলা-হলুদ শিরা দ্বারা আবৃত সুস্পষ্ট দুটি কালো গোলাকৃতি ছোপ বর্তমান এবং ছোপদুটির উপরেরটি ছোট ও নিচেরটি বড়। ৪ নং শিরায় টার্মেন অভিক্ষিপ্ত (projected) হয়ে একটি ছোট সাদা লেজের সৃষ্টি করেছে। ২,৩ ও ৪ নং শিরামধ্যে অবস্থিত অস্পষ্ট কালচে সাব-টার্মিনাল ছোপগুলির ভিতরের কিনারা ফ্যাকাশে সাদা আঁশে ছাওয়া ও বাইরের কিনারা ছোট ছোট সরু সাদা রেখা দ্বারা সীমায়িত (bordered)। সরু, সাদা ও অনিয়মিত সাব-টার্মিনাল রেখা বিদ্যমান। লেজটির উভয় প্বার্শে টার্মেন ঢেউ খেলানো (wavy)।
ডানার নিম্নতল: ডানার নিম্নতল কালচে বাদামি ও লালচে বাদামির মিশ্রণ।
সামনের ডানার বন্ধনী ও দাগগুলি উপরিতলের অনুরূপ। পোস্ট-ডিসকাল সাদা বন্ধনীটি অপেক্ষাকৃত সুস্পষ্ট। ডিসকাল বন্ধনী ও টার্মেনের মধ্যবর্তী অংশ লালচে বাদামি। সাব-টার্মিনাল ছোট সাদা রেখাটি টরনাস থেকে ১ বি শিরা পর্যন্ত বিস্তৃত।
পিছনের ডানার দাগ-ছোপ উপরিতলেরই অনুরূপ; পার্থক্য বলতে ডিসকাল ও পোস্ট-ডিসকাল অংশে কোস্টা থেকে ডরসামের উপর পর্যন্ত বিস্তৃত অঞ্চল ফ্যাকাশে সাদা আঁশে কমবেশি ঘনভাবে ছাওয়া। ডরসাম ফ্যাকাশে সাদা।
স্ত্রী-পুরুষ উভয় প্রকার অনুরূপ। শুঙ্গ সাদা কালোয় ডোরাকাটা এবং শীর্ষে প্রথমে কালো বিন্দু ও সর্বাগ্রে কমলা বিন্দু। মাথা, বক্ষদেশ (thorux) ও উদর উপরিতলে কালচে বাদামি এবং নিম্নতলে ফ্যাকাশে সাদা।
টেইলড জুডি (Abisara neophron) প্রজাতির সাথে শংখি কোকেয়ারা (Abisara chela) প্রজাতির পার্থক্য নিম্নরূপ :
টেইলড জুডির সামনের ডানার নিম্নতলের পোস্ট-ডিসকাল বন্ধনীটি ফ্যাকাশে সাদা, অস্পষ্ট ও ছড়ানো এবং সাব-টার্মিনাল ছোট রেখাটি অপেক্ষাকৃত দীর্ঘ ও সাদা কিনারাযুক্ত কালচে বাদামি। টেইলড জুডির পিছনের ডানাস্থ লেজটি দীর্ঘতর|
আচরণ
দুর্লভ এই প্রজাতি দ্রুত উড়ান বিশিষ্ট এবং নিচু ও মাঝারি উচ্ছতাযুক্ত পাহাড়ি চিরহরিৎ বনাঞ্চলে বিশেষত নদী বা ঝর্ণার আশেপাশের অঞ্চল এদের পছন্দের বাসস্থান। নিচু ঝোপঝাড় ও নিচু গাছের ডালে বা পাতায় এদের অবস্থান করতে দেখা যায়। জঙ্গলের পথে ও ফাঁকা জায়গায়ও (forest clearing) এই প্রজাতির উপস্থিতি লক্ষ্য করা যায়। মাঝেমধ্যে এরা ফুলে বসে মধু পান করে এবং মাটিতে বা পাথরের দেওয়ালে রোদ পোহায় (busking)।
ফয়সাল আফ্রিদি
ফয়সাল আফ্রিদি (জন্ম ৩১ ডিসেম্বর ১৯৭৭) একজন পাকিস্তানি ক্রিকেট আম্পায়ার এবং সাবেক ক্রিকেটার । ১৯৯৮ থেকে ২০০৮ সাল পর্যন্ত ৫৩টি প্রথম-শ্রেণীর এবং ৩৫টি লিস্ট এ ম্যাচ খেলেছেন ২০১৭ সালের ২১ অক্টোবর ২০১৭-১৮ মৌসুমের কায়েদ-ই-আজম ট্রফিতে ন্যাশনাল ব্যাংক অব পাকিস্তান এবং ওয়াটার অ্যান্ড পাওয়ার ডেভেলপমেন্ট অথরিটির মধ্যকার খেলায় তিনি আম্পায়ার হিসেবে দায়িত্ব পালন করেন।  ২০১৮ সালের ডিসেম্বরে,  ২০১৮-১৯ মৌসুমের কায়েদ-ই-আজম ট্রফির ফাইনালের জন্য মাঠের আম্পায়ারদের একজন ছিলেন।
২০২১ সালের অক্টোবরে, সোজাব রাজার স্থলাভিষিক্ত করে আফ্রিদিকে আইসিসি আম্পায়ারদের আন্তর্জাতিক প্যানেলে উন্নীত করা হয়েছিল। ২৩ সেপ্টেম্বর ২০২২ সালে,পাকিস্তান এবং ইংল্যান্ডের মধ্যেকার খেলায় প্রথম আন্তর্জাতিক টি-টোয়েন্টি (T20I) ম্যাচে আম্পায়াররিত্ব করেন।
গোসিংগা ইউনিয়ন
গোসিংগা ইউনিয়ন  বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন।
অন্যান্য তথ্য-উপাত্ত
শ্রীপুর উপজেলার গোসিংগা ইউনিয়নটি ১৯টি সমন্বয়ে গঠিত ইউনিয়ন পরিষদ।
শিক্ষা গোসিংগা উচ্চ বিদ্যালয়। গোসিংগা আলিম মাদ্রাসা, লতিফপুর আশরাফুল উলূম আলিম মাদ্রাসা।
আকন্দ বাড়ি ঈদগাহ, পেলাইদ।
মসজিদ :
পেলাইদ আকন্দ বাড়ি জামে মসজিদ।
অর্থনীতি
খোজেখানী বালিকা উচ্চ বিদ্যালয়
যোগাযোগ ব্যবস্থা
উপজেলা থেকে যোগাযোগের ব্যবস্থা- সিএনজি, ইজি বাইকের মাধ্যমে
জাগীরোড বিধানসভা কেন্দ্র
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৮,৩৯১ জন যার মধ্যে পুরুষ ভোটার ১,২০,৬২৮ জন এবং নারী ভোটার ১,১৭,৭৪৫ জন। এছাড়াও আঠারোজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। জাগীরোড বিধানসভা কেন্দ্রে ২০২১ ভোটার লিঙ্গানুপাত ৯৭৬।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০১,৬৪৩ জন যার মধ্যে পুরুষ ভোটার ১,০২,৮৮৫ জন এবং নারী ভোটার ৯৮,৭৫৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭৮,১৪৮ জন যার মধ্যে পুরুষ ভোটার ৯০,৩১৯ জন এবং নারী ভোটার ৮৭,৮২৯ জন।
চিত্তুর লোকসভা কেন্দ্র
চিত্তুর লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এই আসনটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৫১,৮৫১ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
চিত্তুর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ২টি বিধানসভা কেন্দ্র (গঙ্গাধরনেল্লোর, পুতলপট্টু) তফসিলী জাতিদের জন্য সংরক্ষিত।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র৷ এটি চিত্তুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্র৷ এটি চিত্তুর জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র৷ এটি চিত্তুর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র। এটি চিত্তুর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭৩ নং বিধানসভা কেন্দ্র। এটি চিত্তুর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭৪ নং বিধানসভা কেন্দ্র। এটি অসংরক্ষিত আসন৷ এটি চিত্তুর জেলায় অবস্থিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৭৫ নং বিধানসভা কেন্দ্র। এটি অসংরক্ষিত আসন। এটি চিত্তুর জেলায় অবস্থিত৷
স্টিফেন হ্যারিস (আম্পায়ার)
স্টিফেন হ্যারিস (জন্ম ৫ জুলাই ১৯৮০) একজন দক্ষিণ আফ্রিকার ক্রিকেট আম্পায়ার ।  সানফয়েল সিরিজ টুর্নামেন্টের ম্যাচে আম্পায়াররিত্ব করেন। তিনি ক্রিকেট দক্ষিণ আফ্রিকার প্রথম-শ্রেণীর ম্যাচের আম্পায়ার প্যানেলের সদস্য। ।
জৌরা
জৌরা (Joura) ভারতের মধ্য প্রদেশ রাজ্যের মোরেনা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জৌরা শহরের জনসংখ্যা হল ২৫,৫১৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে জৌরা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
মরিয়ম গনি
জীবনী
মরিয়ম গনি ১৯৭৮ সালে নিউ ইয়র্কের ব্রুকলিনে আফগান পিতা ও লেবাননি বংশোদ্ভূত মায়ের ঘরে জন্মগ্রহণ করেন। তার বাবা মোহাম্মদ আশরাফ গনি ২০২১ সালের ১৫ আগস্ট পর্যন্ত আফগানিস্তানের রাষ্ট্রপতি ছিলেন। তার মা রুলা সাদে লেবাননের নাগরিক। গনি নির্বাসনে থাকা অবস্থায় বড় হন এবং ২০০২ সালে ২৪ বছর বয়সের আগে পর্যন্ত আফগানিস্তানে ভ্রমণ করতে পারেননি।  তার পরিবার মেরিল্যান্ডের শহরতলিতে বাস করত। গনি তুলনামূলক সাহিত্য এবং ভিডিও ফটোগ্রাফি এবং ইনস্টলেশন শিল্পে নিউ ইয়র্ক বিশ্ববিদ্যালয় এবং ম্যানহাটনের স্কুল অফ ভিজ্যুয়াল আর্টস থেকে তার ডিগ্রি অর্জন করেন। গনি আইবিমের বাসিন্দা ছিলেন। তিনি বেনিংটন কলেজের ভিজ্যুয়াল আর্টস ফ্যাকাল্টির সদস্য।
কাজ
২০০৪ সাল থেকে গনি তার দীর্ঘদিনের সহযোগী চিত্রা গণেশের সাথে "অদৃশ্যের সূচক" শিরোনামে একটি মাল্টি মিডিয়া প্রকল্পে কাজ করছেন। এই প্রকল্পটি ৯/১১ পরবর্তী অভিবাসীদের মার্কিন যুক্তরাষ্ট্রের আটক এবং অভিবাসীদের প্রতি জনসাধারণের প্রতিক্রিয়ার একটি রেকর্ড। প্রকল্পটি সময়ের সাথে সাথে বৃদ্ধি পেয়েছে এবং বিকশিত হয়েছে, যার ফলে একটি স্বল্পদৈর্ঘ্য চলচ্চিত্র, হাউ ডু ইউ সি দ্য ডিসেপড?, এবং একটি ওয়েব প্রকল্প। অন্যান্য কিছু উপকরণ হল ট্রান্সক্রিপ্ট, কিছু ভিডিও বা রেডিও ক্লিপের স্ক্র্যাপ। [১] তিনি ট্রান্সমিডিয়াল বার্লিন (২০০৩), লিভারপুল (২০০৪), ইএমএপি সিওল (২০০৫), টেট মডার্ন লন্ডন (২০০৭), ন্যাশনাল গ্যালারি ওয়াশিংটন (২০০৮), বেইজিং (২০০৯) এবং শারজাহ (২০০৯, ২০১১) এ তার প্রদর্শনী উপস্থাপন করেছেন।
সূচক ছাড়াও, তিনি একাধিক চলচ্চিত্র প্রকল্প তৈরি করেছেন, যেমন লাইক ওয়াটার ফ্রম এ স্টোন একটি ২০১৩ সালের একটি প্রকল্প গনি নরওয়ের স্টাভাঙ্গারে তেল আবিষ্কারের সাথে দেশটির রূপান্তর সম্পর্কে চিত্রায়িত হয়েছিল; অথবা ২০১৪ সালে মিসৌরির ফার্গুসনে নির্মিত একটি স্বল্পদৈর্ঘ্য চলচ্চিত্র মার্কিন যুক্তরাষ্ট্রে প্রাতিষ্ঠানিক অসাম্যের দিকে লক্ষ্য করে তৈরি হয়েছে । ২০১৪ সালে লস অ্যাঞ্জেলেসে প্রদর্শিত অনধিকার প্রবেশকারীদের মতো অন্যান্য চলচ্চিত্রগুলি ভাষা অনুবাদের অন্তর্নিহিত সমস্যাগুলি পরীক্ষা করে। গনি তার শিল্প তৈরির জন্য ডিজিটাল মিডিয়া এবং প্রযুক্তির ব্যবহারকে একটি টুলকিট হিসাবে দেখেন।
গার্ল, ইন্টারাপ্টেড (চলচ্চিত্র)
গার্ল, ইন্টারাপ্টেড (Girl, Interrupted) হচ্ছে ১৯৯৯ সালে মুক্তিপ্রাপ্ত একটি মার্কিন নাট্য চলচ্চিত্র। এর কাহিনী গড়ে উঠছে একজন কিশোরী ১৮ মাস একটি মানসিক স্বাস্থ্যকেন্দ্রে অবস্থানের ঘটনা নিয়ে। একটি সত্যিঘটনার ওপর ভিত্তি করে চলচ্চিত্রটি নির্মিত। আর ঘটনাটি ঘটেছিলো লেখক সুসানা কায়জেনের জীবনে। আর কায়জেনের লেখা আত্মকথন গার্ল, ইন্টারাপ্টেড থেকেই ছবিটির চলচ্চিত্ররূপ তৈরি হয়েছে। চলচ্চিত্রটি পরিচালনা করেছেন জেমস ম্যানগোল্ড, আর চলচ্চিত্ররূপ দিয়েছেন ম্যানগোল্ড, অ্যানা হ্যামিল্টন ফেলান, এবং লিসা লুমার। এছাড়া সঙ্গীত পরিচালনায় ছিলেন মাইকেল ড্যানা।
লেখকের মতামত
চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।
চিত্র ধারণ
যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু Drugs বা ঔষধ, এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।
আবদুল লতিফ মজুমদার
আবদুল লতিফ মজুমদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
আবদুল লতিফ মজুমদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। এ সময় তারা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়। প্রায় দেড় মাস ধরে যুদ্ধ-উন্মাদনার মধ্যে আছেন আবদুল লতিফ মজুমদার ও তার সহযোদ্ধারা। অক্টোবর মাসের শেষ দিক থেকে বৃহত্তর সিলেট জেলার বিভিন্ন স্থানে একের পর এক যুদ্ধ করেছেন। কানাইঘাট থেকে তারা রওনা হলেন পাকিস্তান সেনাবাহিনীর সিলেট শহরের প্রতিরক্ষা অবস্থান অভিমুখে। পথিমধ্যে পাকিস্তান সেনাবাহিনীর মুখোমুখি হলেন তারা। ছোটোখাটোো যুদ্ধের পর ১৪ ডিসেম্বর শেষ রাতে সেখানে পৌঁছালেন। কুয়াশাচ্ছন্ন সকালে খালি চোখেই দেখা যাচ্ছে পাকিস্তানি সেনাদের। ঘোরাঘুরি করছে। আবদুল লতিফরা আক্রমণ চালালেন। ১৯৭১ সালের ১৫-১৭ ডিসেম্বর সেখানে তুমুল যুদ্ধ হয়। শত্রুঘাঁটির মধ্য দিয়ে অ্যাডভান্স টু কন্টাক্ট শুরু করেন যোদ্ধারা। কানাইঘাট থেকে বিকেলে সিলেট অভিমুখে যাত্রা শুরুর পরদিন বিকেল পাঁচটার সময় কেওয়াচরা চা-বাগানে ডিফেন্স নেন সবাই। সিলেট শহরের উপকণ্ঠে এমসি কলেজে পাকিস্তান সেনাবাহিনী বিরাট একটা দুর্গে পরিণত করা হয়েছে বলে জানতেন যোদ্ধারা। রাতের বেলা পেট্রোল দল পাঠানো হয়েছিল শত্রুর গতিবিধি ও খোঁজখবর নেওয়ার জন্য। ‘সকালবেলা কোম্পানি নিয়ে সামনে অগ্রসর হওয়ার পর শত্রু কর্তৃক বাধাপ্রাপ্ত হয়ে কতক্ষণ ডিফেন্সে থাকেন এ যোদ্ধারা। সেদিন সেখানে অবস্থান করার পর সন্ধ্যায় সবাই এমসি কলেজ অভিমুখে যাত্রা করেন। যথেষ্ট পাঞ্জাবি সেনা একসঙ্গে ছিলো এবং পজিশন না নিয়েই ছয়টা মেশিনগান দিয়ে তিন দিক থেকে ফায়ার শুরু করেন দলের সদস্যরা। শত্রুর মাথায় যেন বাজ ভেঙে পড়ল। ১৭ ডিসেম্বর বেলা ১১টা পর্যন্ত আমাদের সঙ্গে পাকিস্তান সেনাবাহিনীর যুদ্ধ চলে। তার পরই আসে আত্মসমর্পণের পালা। পাকিস্তানি সেনারা তাদের সমস্ত হাতিয়ার আমাদের কাছে সমর্পণ করে।
জামিয়া ইসলামিয়া হামিউস-সুন্নাহ
আল জামিয়াতুল ইসলামিয়া হামিয়ুচ্ছুন্নাহ মেখল সংক্ষেপে মেখল মাদরাসা চট্টগ্রামের হাটহাজারী উপজেলার মেখলে অবস্থিত একটি কওমি মাদ্রাসা বা বেসরকারি ইসলামী বিদ্যাপীঠ। বাংলাদেশের রক্ষণশীল কওমি মাদ্রাসা হিসেবে এই শিক্ষাপ্রতিষ্ঠানটি পরিচিতি পেয়েছে যা, মাদ্রাসা সুফফা ও দারুল উলূম দেওবন্দের মূলনীতিকে ভিত্তি করে পরিচালিত হয়। ১৯৩১ খ্রিষ্টাব্দে (৯১ বছর পূর্বে) মুফতী ফয়জুল্লাহ কর্তৃক এই প্রাচীন শিক্ষাপ্রতিষ্ঠানটি প্রতিষ্ঠিত হয়েছিল৷
অবস্থান
বাংলাদেশের চট্টগ্রাম থেকে ২৩ কি.মি. উত্তরে এবং হাটহাজারী সদর থেকে ৪ কি.মি. পূর্বে মেখল ইউনিয়নের পূর্ব মেখল গ্রামে হুজুরের বাড়ী সংলগ্ন জায়গায় এই শিক্ষাপ্রতিষ্ঠানটি অবস্থিত। ১৯৩১ হতে ১৯৭৮ পর্যন্ত হুজুরের বাড়ীর মসজিদ ও তার সংলগ্ন পুকুর পাড়ে এ শিক্ষা কার্যক্রম চললেও পরবর্তীতে স্থান সংকুলান না হওয়ায় ১৯৭৮ সালে বর্তমান অবস্থানে প্রতিষ্ঠানটি স্থানান্তরিত করা হয়েছিল।
ইতিহাস
তৎকালীন সময়ে মুফতী আজম ফয়জুল্লাহ হাটহাজারী মাদ্রাসায় অধ্যাপনায় নিযুক্ত ছিলেন। সমাজ সংস্কারে তিনি দিন কাটতেন। এক সময় তিনি হাটহাজারী মাদরাসায় অধ্যাপনা ছেড়ে নিজ বাড়ি মেখল চলে এলেন ও সেখানে পড়াতে শুরু করুন। শিক্ষার্থী বেড়ে যাওয়ায় কারণে মুফতী আজম মুরুব্বিদের সাথে পরামর্শ করে ১৯৩১ সালে গাছ তলায় আনুষ্ঠানিকভাবে মাদরাসার ভিত্তিস্থাপন করেন। নাম দেন “হামিউস সুন্নাহ মাদরাসা” (সুন্নাতের জীবনদাতা)।
শুরুর দিকেমুফতী আজম একাই শিক্ষকতা করতেন। পরবর্তী মাদরাসা সুফফার ইতিহাসকে সামনে রেখে একদল ত্যাগী ও উদ্যামী উলামায়ে কেরাম নিজে উদ্যোগী হয়ে বিনা বেতনে পড়ানোর আগ্রহ প্রকাশ করেন। মুফতী আজম তাদের অনুমতি প্রদান করেন। যাদের মধ্যে মাওলানা আজিজুল্লাহ সাহেব (প্রকাশ বড় হুজুর), খতিবে আজম সিদ্দীক আহমদ সাহেব, মাওলানা কাসেম ফয়জী সাহেব, মাওলানা মুজাফফর রহ. সহ অনেকেই। এরপর ছাত্রসংখ্যা বৃদ্ধি পেলে বর্তমান জায়গায় স্থানান্তরিত হয়।
বৈশিষ্ট্য
মাদরাসাটি বর্তমানে নতুন নতুন ভবনে পরিচালিত হয়। মাদ্রাসা সুফফা ও দারুল উলুম দেওবন্দের উসুলে হাশতেগানা পালিত হয় পরিপূর্ণভাবে। এখানে শিক্ষকগণের নির্দিষ্ট কোন বেতন নেই। শিক্ষক -ছাত্রদের জন্য কোন বোর্ডিং এর ব্যবস্থা নেই। সবাই নিজ খরচে রান্না অথবা জায়গির থেকে পড়ে। জুব্বা ও পাগড়ী পড়া বাধ্যতামূলক। বিদআত ও কুসংস্কারের বিরুদ্ধে এবং ছাত্রদের আমল ও ইলমের লাইনে সাপ্তাহিক, মাসিক ও বাৎসরিক বয়ান এবং প্রতি সোমবারে সুন্নাত-বিদআতসহ যাবতীয় কুসংস্কার ও ছাত্রদের ইলমী-আমলী যোগ্যতা বৃদ্ধির লক্ষে বিশেষ বয়ানের ব্যবস্থা আছে। প্রত্যেক মাসে ২৪ ঘণ্টা দাওয়াতে তাবলীগের জন্য বের হওয়া ও মাদরাসায় ৫ কাজের সাথে জোড়ে থাকতে হয়। প্রচলিত রাজনৈতিক কর্মকাণ্ড সম্পূর্ণ নিষিদ্ধ।
চিত্তরঞ্জন রেলওয়ে স্টেশন
চিত্তরঞ্জন রেলওয়ে স্টেশন হল ভারতের ঝাড়খণ্ড রাজ্যের জামতাড়া জেলার জামতাড়ায়, যেটি চিত্তরঞ্জনের শহরতলি এলাকা। স্টেশনের কোড হল সিআরজে। চিত্তরঞ্জন স্টেশন দিল্লি-কলকাতা মূল লাইনের মুগলসরাই-পাটনা রুট দ্বারা ভারতের মহানগর অঞ্চলের সঙ্গে সংযুক্ত। মধুপুর ২৩.৮৭ ° উত্তর ৮৬.৮৭ ° পূর্বে অবস্থিত। সমুদ্র সমতল হতে স্টেশনের গড় উচ্চতা হল ১৫৪ মিটার (৫০৫ ফুট)।
রেল স্টেশনটির নামকরণ করা হয়েছে ভারতীয় মুক্তিযোদ্ধা দেশবন্ধু চিত্তরঞ্জন দাশের নামে। চিত্তরঞ্জন শহর হ'ল ভারতের অন্যতম পরিচ্ছন্ন শহর এবং স্বাধীনতার পরে প্রথম পরিকল্পিত শহরগুলির মধ্যে একটি। চিত্তরঞ্জন স্টেশন মিহিজাম এবং চিত্তরঞ্জনে রেল পরিষেবা পরিবেশন করে। চিত্তরঞ্জন শহরের যাত্রীবাহী মূল রেল স্টেশনটি ঝাড়খণ্ডের মিহিজামে অবস্থিত। চিত্তরঞ্জন রেলস্টেশন হাওড়া থেকে ২৭৩  কিমি দূরে হাওড়া-পাটনা-মুঘলসরাই প্রধান রেলপথে অবস্থিত। নিকটতম গুরুত্বপূর্ণ রেলওয়ে জংশনটি হল ২৫ কিলোমিটার দূরের আসানসোল জংশন। হাওড়া, শিয়ালদহ, রাঁচি, খড়গপুর, টাটানগর, ধানবাদ থেকে আগত পাটনা, বড়উনি সীমান্ত এক্সপ্রেস ট্রেনগুলি এখানেই থামে।
ইতিহাস
প্রথমে স্টেশনটির নাম ছিল মিহিজাম। চিত্তরঞ্জন শহরে যখন চিত্তরঞ্জন লোকোমোটিভ ওয়ার্কস প্রতিষ্ঠিত হয়, তখন স্টেশনটির নাম পরিবর্তন করে চিত্তরঞ্জন স্টেশনে রাখা হয়। ভৌগোলিকভাবে এই স্টেশনটি ঝাড়খণ্ডের জামতাড়া জেলার অন্তর্গত মিহিজামে অবস্থিত, তবে চিত্তরঞ্জনের জনপদটি পশ্চিমবঙ্গে অবস্থিত।
সু্যোগ - সুবিধা
স্টেশনটি প্রতি বছর ৮ কোটি বা তার বেশি টাকা আয়কারী এনএসজি -৫ বিভাগের স্টেশন হিসাবে উল্লেখ করা হয়েছে। প্রাপ্ত প্রধান সুবিধাগুলি হলেন বিশ্রামাগার, অবসরপ্রাপ্ত কক্ষ, র‌্যাম্প, ডরমেটরি, কম্পিউটারাইজড রিজার্ভেশন কাউন্টার, দু'চাকার যানবাহন রাখার স্থান।
তানভীর ফয়েজ
ভাইস অ্যাডমিরাল তানভীর ফয়েজ ( উর্দু :تنوير فیض) ), একজন অবসরপ্রাপ্ত তিন তারকা পাকিস্তানি নৌ কর্মকর্তা এবং পাকিস্তান নৌবাহিনীর সাবেক ভাইস অ্যাডমিরাল । তিনি ২০১৫ থেকে ২০১৮ সাল বাহরিয়া বিশ্ববিদ্যালয়ের রেক্টর হিসেবে বিশ্ববিদ্যালয় প্রশাসনে দায়িত্ব পালন করেন।
২০০৬-০৭ সাল থেকে, ফয়েজ একটি অতিরিক্ত সচিব হিসাবে প্রতিরক্ষা মন্ত্রণালয়ে দায়িত্ব পালন করেন যেখানে তিনি ভারতীয় সেনাবাহিনী এবং ভারত সরকারের হাইড্রোগ্রাফিক বিভাগের সাথে স্যার ক্রিক এবং জলের বিরোধের সাথে জড়িত সমস্যাগুলি সমাধানের জন্য দ্বিপাক্ষিক কূটনৈতিক আলোচনার নেতৃত্ব দেন।
২০১২ সালে, ভাইস-অ্যাডমিরাল ফয়েজ নৌ কৌশলগত কমান্ডের প্রথম কমান্ডারও ছিলেন, যা দেশের দ্বিতীয় স্ট্রাইক ক্ষমতার রক্ষক হন।
জীবনী
ফয়েজ ১৮৭৩ সালে পাকিস্তান নেভাল একাডেমিতে যোগদান করেন এবং শিক্ষিত হন এবং ১৯৭৫ সালে নেভাল অপারেশন শাখায় নৌবাহিনীতে কমিশন লাভ করেন। > সাব-লেফটেন্যান্ট ফয়েজ পরবর্তীতে সাবমেরিন সার্ভিস শাখায় যোগদান করেন, নৌবাহিনীতে জুনিয়র অফিসার হিসেবে তার কর্মজীবনে হ্যাঙ্গর -ক্লাস এবং অগোস্তা ৭০এ-শ্রেণির সাবমেরিনে কাজ করেন।
১৯৯০-এর দশকে, ক্যাপ্টেন ফয়েজকে প্রতিরক্ষা মন্ত্রণালয়ের নৌ-অ্যাটাশে হিসেবে দায়িত্ব পালনের জন্য নির্বাচিত করা হয় এবং তাকে চীনের বেইজিং -এ পাকিস্তান দূতাবাসে নিয়োগ করা হয়। ক্যাডার ফয়েজ নেভাল ইন্টেলিজেন্সেও কাজ করেছিলেন, অবশেষে ২০-এর দশকে ইসলামাবাদে নেভি এনএইচকিউতে এসিএনএস (অপস) হিসাবে নিযুক্ত হওয়ার আগে এর মহাপরিচালক হয়েছিলেন।
২০০৬ সালে, ক্যাডার ফয়েজকে টু-স্টার অ্যাসাইনমেন্টে পদোন্নতি দেওয়া হয়েছিল, তবে তিনি নৌবাহিনীর এনএইচকিউতে এসিএনএস (অপস) হিসাবে নিযুক্ত ছিলেন।
২০০৯ সালে, আরএডিএম ফয়েজ পাকিস্তান ফ্লিট এর সিনিয়র ফ্লিট কমান্ডার হিসাবে কমান্ড গ্রহণ করেন। ২০১০ সালে, তিনি নৌবাহিনীতে তিন-তারকা পদে উন্নীত হন, ভাইস-এডমিরাল । ২০১০ সালে, ভাইস-এডমিরাল ফয়েজ নেভাল এভিয়েশনে হারবিন জেড-৯ হেলিকপ্টার এবং তৃতীয় এফ-২২পি জুলফিকার-শ্রেণির ফ্রিগেট কমিশন করেন। ২০১১ সালে, ভাইস-অ্যাডমিরাল ফয়েজ নৌবাহিনীতে চার-তারকা অ্যাডমিরাল হিসেবে পদোন্নতির দৌড়ে ছিলেন। এবং নৌবাহিনীর প্রধান হিসাবে নিযুক্ত হন, তবে অ্যাডমিরাল স্যান্ডিলা ছিলেন সবচেয়ে সিনিয়র, চার তারকা নিয়োগে পদোন্নতি হয়।
২০১২ সালে, ভাইস-এডমিরাল ফয়েজ নৌ কৌশলগত বাহিনী কমান্ড এর প্রথম কমান্ডার হিসাবে নিযুক্ত হন যাকে দেশের দ্বিতীয় স্ট্রাইক সক্ষমতার রক্ষক হিসাবে বর্ণনা করা হয়।
এনএসএফকম-এর ভূমিকা সম্পর্কে, ভাইস-অ্যাডমিরাল ফয়েজ তার কমান্ডের ভূমিকা এবং উদ্দেশ্যগুলি তুলে ধরে বলেছিলেন: এই বাহিনী, যা দেশের দ্বিতীয়-স্ট্রাইক ক্ষমতাটির তত্ত্বাবধায়ক, পাকিস্তানের বিশ্বাসযোগ্য ন্যূনতম প্রতিরোধনীতিকে শক্তিশালী করবে এবং আঞ্চলিক স্থিতিশীলতা নিশ্চিত করবে।
২০১৫ সালে নৌবাহিনী থেকে অবসর নেওয়ার পর, ভাইস-এডমিরাল (অব.) শহীদ ইকবালের কাছ থেকে দায়িত্ব নেওয়ার পর, ভাইস-এডমিরাল ফয়েজ ৮ ফেব্রুয়ারি ২০১৫-এ বাহরিয়া বিশ্ববিদ্যালয়ের রেক্টর নিযুক্ত হন।
বিপুল ভট্টাচার্য
মুক্তির গান
১৯৭১ সালে তার বয়স ছিল মাত্র ১৬ বছর। তিনি তখন মেশিনগানের বিরুদ্ধে তার গান এবং গলা দিয়ে যুদ্ধ করেছেন। মুক্তির গানে ১১টি গান আছে, যার অধিকাংশই লোকসুরভিত্তিক। এই গানগুলোর মধ্যে একটি ছাড়া বাকি সব গানই গেয়েছেন বিপুল ভট্টাচার্য। ১৯৭১ সালে গান নিয়ে তিনি ঘুরে বেড়িয়েছিলেন মাইলের পর মাইল। স্বাধীন বাংলা বেতার কেন্দ্র থেকে প্রচারিত বিপুল ভট্টাচার্যের গাওয়া গান মুক্তিযুদ্ধের সময় প্রেরণা জুগিয়েছে। বিপুল ভট্টাচার্য শরণার্থী শিবিরের হাজার হাজার মানুষের মনে সাহস সঞ্চার করেছিলেন গানের মাধ্যমে। তিনি ছিলেন মুক্তিসংগ্রামী শিল্পী সংস্থার সদস্য। মুক্তিসংগ্রামী শিল্পী সংস্থায় আরো ছিলেন লুবনা মরিয়ম, তারেক আলী, মাহমুদুর রহমান বেণু, নায়লা খান ,স্বপন চৌধুরী, শাহিন সামাদ, দেবব্রত চৌধুরী, দুলালচন্দ্র শীল, মোশাদ আলী। সদস্যরা শরণার্থী শিবিরে, মুক্তি ফৌজের ক্যাম্পে এবং মুক্তাঞ্চলে গান গেয়ে বেড়াতেন। ১৯৯৩ সালে এই গানগুলো আবার ধারণ করা হয় ছবিতে ব্যবহারের জন্য। বিপুল ভট্টাচার্য মুক্তিযুদ্ধের পর কোনো সম্মান বা স্বীকৃতি পাননি। তিনি গান শিখিয়ে জীবিকা নির্বাহ করতেন । দুঃখজনক হলো, মুক্তির গান মুক্তি পাওয়ার পর বিশাল সাফল্যের পরও একজন কণ্ঠশিল্পী হিসেবে তিনি টিকে থাকতে পারেননি।
দেহাবসান
২০১০ সালে তার ফুসফুসের ক্যান্সার ধরা পড়ে। তার চিকিৎসার বিশাল খরচ মেটাতে এগিয়ে আসে তার সহযোদ্ধারা। কেন্দ্রীয় গণগ্রন্থাগারে আয়োজন করা হয় গানের অনুষ্ঠান ও চলচ্চিত্র প্রদর্শনী। রেডিও ফুর্তি এক লাখ টাকা প্রদান করে। অবশেষে ৫ জুলাই, ২০১৩ তারিখে ঢাকার একটি হাসপাতালে মৃত্যুবরণ করেন বিপুল ভট্টাচার্য।
রাজাবাড়ী ইউনিয়ন
রাজাবাড়ী ইউনিয়ন বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন।
অ্যাকোয়াম্যান অ্যান্ড দ্য লস্ট কিংডম
অ্যাকোয়াম্যান অ্যান্ড দ্য লস্ট কিংডম হল একটি আসন্ন আমেরিকান সুপারহিরো চলচ্চিত্র, যা ডিসি কমিকস-এর চরিত্র অ্যাকোয়াম্যানের উপর ভিত্তি করে নির্মিত। ডিসি ফিল্মস, দ্য সাফরান কোম্পানি, এবং অ্যাটমিক মনস্টার প্রোডাকশন দ্বারা প্রযোজিত, ওয়ার্নার ব্রস. দ্বারা বিতরণের জন্য সেট করা, এটি অ্যাকোয়াম্যান (২০১৮) এর সিক্যুয়াল এবং ডিসি এক্সটেন্ডেড ইউনিভার্স (DCEU)-এর তেরোতম চলচ্চিত্র হওয়ার উদ্দেশ্যে তৈরি। ডেভিড লেসলি জনসন-ম্যাকগোল্ড্রিক রচিত চিত্রনাট্য থেকে জেমস ওয়ান এই চলচ্চিত্রটি পরিচালনা করেছেন এবং অ্যাম্বার হার্ড, উইলেম ড্যাফো, প্যাট্রিক উইলসন, ডলফ লুন্ডগ্রেন, আব্দুল, মায়া-উই-এ-এম-এর পাশাপাশি আর্থার কারি/অ্যাকোয়াম্যান চরিত্রে অভিনয় করেছেন জেসন মোমোয়া এবং  নিকোল কিডম্যান।
অভিনয়ে
এছাড়াও উপস্থিত হচ্ছেন হেনরি পার্ক ডাঃ স্টিফেন শিন হিসাবে, একজন সামুদ্রিক জীববিজ্ঞানী যিনি আটলান্টিসকে খুঁজে বের করার জন্য মগ্ন; ভিনসেন্ট রেগান আটলান হিসেবে, আটলান্টিসের প্রথম রাজা; স্টিংরে চরিত্রে জানি ঝাও; ইন্দিয়া মুর কারশোন; এবং Pilou Asbæk একটি অপ্রকাশিত ভূমিকায়।
মুক্তি
অ্যাকোয়াম্যান অ্যান্ড দ্য লস্ট কিংডম মার্কিন যুক্তরাষ্ট্রে ১৭ মার্চ, ২০২৩-এ মুক্তি পাওয়ার কথা রয়েছে। এটি মূলত ১৬ ডিসেম্বর, ২০২২-এ মুক্তির জন্য সেট করা হয়েছিল, কিন্তু সেখান থেকে মার্চ ২০২৩ তারিখে স্থানান্তরিত করা হয়েছিল যখন ওয়ার্নার ব্রস ভিজ্যুয়াল ইফেক্ট বিক্রেতাদের কাজের চাপে কোভিড-১৯-এর প্রভাবের কারণে এটির প্রকাশের সময়সূচী সামঞ্জস্য করেছিল৷ ছবিটি মুক্তির ৪৫ দিন পরে এইচবিও ম্যাক্স-এ স্ট্রিম করার জন্য উপলব্ধ হবে বলে আশা করা হচ্ছে।
সঙ্গীত
রুপার্ট গ্রেগসন-উইলিয়ামস আগস্ট ২০২১-এ প্রকাশ করেছিলেন যে তিনি প্রথম চলচ্চিত্রের জন্য এটি করার পরে সিক্যুয়েলের জন্য স্কোর রচনা করতে ফিরছেন।
হাড়িয়া মণ্ডল
হাড়িয়া মণ্ডলকে (স্থানভেদে হারিয়া মণ্ডল বা হারিয়া মেচ) অসম-এর কোচদের আদি পুরুষ বলে গণ্য করা হয়৷ জানামতে,তিনি বর্তমান গোয়ালপাড়া জেলার খুণ্টাঘাট পরগনার চিকনগ্ৰাম নামক গাঁয়ের বাসিন্দা ছিলেন।
জীবনী
হাড়িয়া মণ্ডলের বাবার নাম দম্বাম্বু মেচ। তারা ছিলেন মেচ বা কোচবংশীয় মানুষ। হাজো নামে কামরূপের এক অংশের একজন ছোট শাসনকৰ্তার কন্যা হীরা ও জীরার সাথে হাড়িয়া মণ্ডলের বিবাহ হয়। হীরা ও জীরার গর্ভে যথাক্ৰমে বিশু ও শিশু নামে দুটি পুত্রের জন্ম হয়।
হাড়িয়া মণ্ডল তার গ্রাম চিকনগ্ৰামের বারো ঘর মেচ বা কোচ পরিবারের ওপর মণ্ডল হিসাবে নিযুক্ত হয়েছিলেন। এই সময়ে তার ফুলগুরির ভূইঞাদের সাথে সংঘৰ্ষ হয় এবং তাকে ভূইঞারা কিছুদিন বন্দী করে রাখে। পরবৰ্ত্তীকালে তিনি ভূঞার বশ্যতা স্বীকার করেন এবং বার্ষিক কর পরিশোধ করতে বাধ্য হন।
হাড়িয়া মণ্ডলের মৃত্যুর পরে তার পুত্ৰ বিশু মণ্ডল পদ লাভ করেন এবং ভূঞাদের আক্ৰমণ করে দমন করতে সক্ষম হন।
মুখ্য দালালি
প্রাইম ব্রোকারেজ বা মুখ্য দালালি হল বিনিয়োগ ব্যাঙ্ক, সম্পদ ব্যবস্থাপনা সংস্থা এবং সিকিউরিটিজ ডিলারদের দ্বারা প্রদেয় পরিষেবাগুলির একগুচ্ছ প্যাকেজের জেনেরিক নাম যা হেজ তহবিলগুলোকে দেওয়া হয়। হেজ তহবিলগুলোর নেট ভিত্তিতে বিনিয়োগের মাধ্যমে পরম মুনাফা নিমিত্তে সিকিউরিটিজ এবং নগদ ধারের প্রয়োজনীয়তার কথা মাথায় রেখে এই সেবে প্রদান করা হয়। । মুখ্য দালাল হেজ তহবিলের জন্য কেন্দ্রীভূত সিকিউরিটিজ ক্লিয়ারিং সুবিধা সরবরাহ করে, যাতে হেজ তহবিলের জামানত প্রয়োজনীয়তাগুলি মুখ্য দালাল কর্তৃক পরিচালিত সমস্ত ডিলগুলিতে নেট ভিত্তিতে প্রয়োগ করা সম্ভব হয়। এই দুটি বৈশিষ্ট্য তাদের গ্রাহকদের জন্য সুবিধাজনক।
স্টিফেন মাইবার্গ
স্টিফেন জোহান্স মাইবার্গ Stephanus Johannes Myburgh); (জন্ম: ২৮ ফেব্রুয়ারি ১৯৮৪) হলেন একজন দক্ষিণ আফ্রিকান বংশোদ্ভূত নেদারল্যান্ড আন্তর্জাতিক ক্রিকেটার। তিনি হলেন একজন বা-হাতি ব্যাটসম্যান এবং ডান-হাতি অফব্রেক বোলার।
খেলোয়াড়ী জীবন
মাইবার্গের ওয়ানডে ক্রিকেটে ২০১১ সালের ১২ সেপ্টেম্বর কেনিয়া জাতীয় দলের বিরুদ্ধে অভিষেক ঘটে।
২০১৪ সালের ২১ মার্চ মাইবার্গ আয়ারল্যান্ডের পল স্টার্লিং এর সঙ্গে টুয়েন্টি২০ আন্তর্জাতিক ক্রিকেটে দ্রুততম অর্ধ-শতক করার রেকর্ড গড়েন।
মনিকা সেলেস
মনিকা সেলেস (Szeles Mónika; Моника Селеш, Monika Seleš; ; (জন্ম: ২ ডিসেম্বর, ১৯৭৩) যুগোস্লাভিয়ায় জন্মগ্রহণকারী বিশ্বের সাবেক যুগোস্লাভ ১নং পেশাদার প্রমিলা টেনিস খেলোয়াড়। এছাড়াও, আন্তর্জাতিক টেনিস হল অব ফেমের অন্যতম সদস্য তিনি। হাঙ্গেরীয় বংশোদ্ভূত সেলেসের জন্ম হয়েছে সাবেক যুগোস্লাভিয়া সমাজতান্ত্রিক প্রজাতন্ত্রে। সেখানেই তিনি তার শৈশবকাল অতিবাহিত করেন। ১৯৯৪ সালে মার্কিন নাগরিকত্ব লাভ করেন। এছাড়াও, জুন, ২০০৭ সালে হাঙ্গেরীর নাগরিকত্ব অর্জন করেন। তিনি নয়বার গ্র্যান্ড স্লামের এককের শিরোপা পেয়েছেন। তন্মধ্যে একটি বাদে সবগুলোই যুগোস্লাভিয়ায় থাকা অবস্থায় পেয়েছেন।
প্রারম্ভিক জীবন
তার বাবা ইস্টার ও মা কারোল হাঙ্গেরীয় বংশোদ্ভূত ছিলেন। তার এক বড় ভাই জোল্তান রয়েছে। পাঁচ বছর বয়স থেকেই টেনিসের দিকে ঝুঁকে পড়েন। ডেভনিক ও মাগিয়ার জো সংবাদপত্রের পেশাদার কার্টুনিস্ট বাবা তাকে প্রশিক্ষণ দিতেন। দুইহাতে ফোরহ্যান্ড ও ব্যাকহ্যান্ডে দক্ষতা আনয়ণে তার বাবা সচেষ্ট ছিলেন। পরবর্তীকালে জেলেনা জেনসিচ তার কোচ হয়েছিলেন। ১৯৮৫ সালে ১১ বছর বয়সে ফ্লোরিডার মায়ামিতে অরেঞ্জ বোল প্রতিযোগিতার শিরোপা লাভের পর বিখ্যাত টেনিস কোচ নিক বোল্লেত্তিয়েরি’র মনোযোগ আকর্ষণ করেন। ১৯৮৬ সালে স্বপরিবারে মার্কিন যুক্তরাষ্ট্রে চলে যান। সেখানে নিকের তত্ত্বাবধানে পরিচালিত নিক বোল্লেত্তিয়েরি টেনিস একাডেমিতে দুই বছরের জন্য প্রশিক্ষণ গ্রহণ করেন।
খেলোয়াড়ী জীবন
মাত্র ১৬ বছর বয়সে ১৯৯০ সালে ফ্রেঞ্চ ওপেন চ্যাম্পিয়নশীপে সর্বকনিষ্ঠ টেনিস খেলোয়াড় হিসেবে শিরোপা লাভ করেন। নিজের ২০তম জন্মদিনের পূর্বেই আটটি গ্র্যান্ড স্লামের এককে শিরোপা জয় করেন। ৩০ এপ্রিল, ১৯৯৩ তারিখে খেলার মাঠে থাকা অবস্থায় একজন ব্যক্তি তার পিঠে ৯-ইঞ্চির দীর্ঘ ছোড়া দিয়ে আঘাত করে। ফলশ্রুতিতে পরবর্তী দুই বছর টেনিস মাঠে ফিরে আসতে পারেননি। এরপর ১৯৯৫ সালে পুনরায় টেনিস জগতে ফিরে আসেন ও কিছু সফলতা পান। ১৯৯৪ সালে মার্কিন নাগরিকত্ব লাভের পর ১৯৯৬, ১৯৯৯ ও ২০০০ সালের ফেড কাপে মার্কিন দলকে শিরোপা বিজয়ে সহায়তা করেন। ১৯৯৬ সালে অস্ট্রেলিয়ান ওপেনে চতুর্থ স্থান দখল করেন। কিন্তু তিনি আর কখনও তার সেরা ক্রীড়াশৈলী প্রদর্শন করতে পারেননি। ২০০৩ সালের ফ্রেঞ্চ ওপেন প্রতিযোগিতার সর্বশেষ পেশাদার খেলায় অংশ নেন। অতঃপর ফেব্রুয়ারি, ২০০৮ সালে আনুষ্ঠানিকভাবে টেনিস থেকে তার অবসরের ঘোষণা দেন।
সম্মাননা
জুন, ২০১১ সালে সেলেসকে টাইম সাময়িকী কর্তৃক অতীত, বর্তমান ও ভবিষ্যত শীর্ষক ৩০জন শীর্ষস্থানীয় মহিলা টেনিস খেলোয়াড়ের একজনরূপে ঘোষণা করা হয়।
জানুয়ারি, ২০০৯ সালে আন্তর্জাতিক টেনিস হল অব ফেমে তাকে অন্তর্ভুক্ত করা হয়।
লান্টানা
লান্টানা বা পুটুস বা ছত্রা হল ভারবেনা বা ভারবেনাস পরিবারভূক্ত একটি ফুলের প্রজাতি, এর উদ্ভিদতাত্ত্বিক নাম হল Lantana camara এবং এর আদি নিবাস ক্রান্তীয় আমেরিকা। বর্তমানে এশিয়ার বাংলাদেশ ও ভারতসহ সর্বত্রই পাওয়া যায়। এটি বাংলাদেশে বনফুল ভারতে পুটুস, আর একটি বাংলা নাম ভূতভৈরবী, মালয়েশিয়ায় big-sage, ক্যারিবিয়ান অঞ্চলে wild-sage, red-sage, white-sage এবং দক্ষিণ আফ্রিকায় tickberry, নামে পরিচিত।
বর্ণনা
বর্তমানে লান্টানা বাগানের সাজানোর জন্য রোপণ করা হয়। এটি ক্রান্তীয় মধ্য ও দক্ষিণ আমেরিকা সহ পৃথিবীর ৫০টিরও বেশি দেশে ছড়িয়ে পড়েছে। ইউরোপে ওলন্দাজদের কর্তৃক লান্টানা চাষ করা হয়। এশিয়া ও ওশেনিয়ায় এটি অতি দ্রুত ছড়িয়ে পড়েছে এবং এখানে এখনো একটি আগাছা হিসাবে বেশি পরিচিত। গোয়ায় এই ফুলটি পর্তুগিজেরা প্রথম নিয়ে আসে। রায়মুনিয়া ফুলের ছত্রমঞ্জরী দেখতে খুব সুন্দর। এর ফুলে নানারকম প্রজাপতি দেখা যায়। প্রথমে ফুল হাল্কা হলুদ রঙের হয়, ‘ক্যারোটিন’ থাকার কারণে। এ সময় ফুলে পরাগায়ন হয় এবং পরাগায়নের পরেই মধুভাণ্ড শেষ হয়ে যায় এবং ফুলের রং বদলাতে থাকে।
ব্যবহার
লান্টানা উদ্ভিদের ডালপালা আসবাবপত্র নির্মাণে ব্যবহার করা হয়েছে, যেমন চেয়ার এবং টেবিল; তবে এর প্রধান ব্যবহার ভেষজ উদ্ভিদ হিসেবে ও শোভাবর্ধক হিসেবে।
ভেষজ গুণ
ভারতে পরিচালিত গবেষণায় দেখা গেছে যে, ল্যান্টানার পাতায় অ্যান্টিমাইক্রোবিয়াল, ছত্রাকনাশক এবং কীটনাশক গুণাগুণ বিদ্যমান । 'লান্টেনা ক্যান্সার, ত্বকের চুলকানি, কুষ্ঠরোগ, চিকেন পক্স, হাম, হাঁপানি, আলসার সহ বিভিন্ন রোগের চিকিৎসার জন্য ঐতিহ্যগতভাবে ভেষজ ওষুধে ব্যবহার করা হয়েছে।
লান্টেনা'উদ্ভিদের নির্যাস ইঁদুরের গ্যাস্ট্রিক আলসার বৃদ্ধি কমাতে সহায়তা করে। উদ্ভিদের নির্যাস ব্রাজিলে শ্বাসতন্ত্র সংক্রমণের চিকিৎসার জন্যও ব্যবহার করা হয়েছে।
শোভা বর্ধক
Lantana camara বা "ল্যান্টানা" খুব সহজেই জন্মায় এবং অল্প পরিচর্যায় বেঁচে থাকতে পারে বলে ডাচ অভিযাত্রীরা নতুন বিশ্ব থেকে একে প্রথম ইউরোপে নিয়ে এসেছিল শোভাবর্ধক উদ্ভিদ হিসাবে ব্যবহারের জন্য যা পরবর্তীতে পরিচিত শোভাবর্ধক হিসেবে জায়গা দখল করে নেয়।  লান্টানা প্রজাপতি এবং পাখিদেরও আকর্ষণ করে এবং প্রায়শই প্রজাপতি বাগানে ব্যবহৃত হয়। শোভাবর্ধক হিসাবে, লান্টানা প্রায়শই ঠাণ্ডা জলবায়ুতে বাড়ির ভিতরে বা সংরক্ষণাগারে রোপন করা হয়, তবে পর্যাপ্ত আশ্রয় পেলে এটি বাগানও গড়ে তুলতে পারে।
হোস্ট-উদ্ভিদ হিসাবে
অনেক প্রজাপতির প্রজাতি 'লান্টেনা' উদ্ভিদের ফুলের মধু খায়। Papilio homerus, প্রজাতিটি পশ্চিম গোলার্ধের বৃহত্তম প্রজাপতি, খাদ্য হিসাবে ফুলের মধু খাওয়ার জন্য পরিচিত। এক ধরনের জাম্পিং স্পাইডার Evarcha culicivora এর সাথে লান্টেনার'' একটি বিশেষ সম্পর্ক আছে। এই জাম্পিং স্পাইডারগুলো খাবারের জন্য ফুলের অমৃত গ্রহণ করে এবং বিয়ের জন্য লান্টেনাকে পছন্দের একটি স্থান হিসাবে বিবেচনা করে।
জাহাজ নির্মাণ
জাহাজ নির্মাণ হল জাহাজ অথবা অন্যান্য ভাসমান নৌযান এর নির্মাণ। এটি সাধারণত শিপ-ইয়ার্ড নামক একটি বিশেষ স্থাপনায় করা হয়ে থাকে। জাহাজ নির্মাতা পেশাটি লিপিবদ্ধ ইতিহাস-এরও আগে থেকে চলে আসছে। বাণিজ্যিক ও সামরিক উভয় ক্ষেত্রেই জাহাজ-নির্মাণ ও জাহাজ-মেরামতকে নৌ প্রকৌশল বলে আখ্যায়িত করা হয়।
তেমনই রয়েছে নৌকা-নির্মান শিল্প যা জাহাজ-নির্মাণ থেকে ভিন্ন।
জাহাজ ভেঙ্গে ফেলাকে জাহাজ ভাঙ্গা শিল্প হিসেবে আখ্যায়িত করা হয়।
প্রাক-ইতিহাস
প্রত্নতাত্ত্বিক নিদর্শন থেকে জানা যায় যে, মানুষ প্রথম এশিয়া-এর মূল ভূখণ্ড থেকে সমুদ্রপথে বোর্নিও পৌছায় ১২,০০০ বছর আগে বরফযুগ চলাকালিন সময়ে যখন সমুদ্রের উচ্চতা কম ছিল এবং দ্বীপসমুহের মধয়বর্তি দুরত্ব কম ছিল। (দেখুন বোর্নিও এর ইতিহাস এবং পাপুয়া নিউগিনি)। এছাড়াও নিউ গিনি ও অস্ট্রেলিয়ার আদিবাসীরা লম্বোক স্ট্রেট থেকে সাহুল-এ পাড়ি জমায় প্রায় ৫০,০০০ বছরেরও আগে।
জাহাজ মেরামত শিল্প
সব জাহাজই একটা সময় মেরামতের প্রয়োজন হয়। এই কাজের একটি অংশ ক্লাসিফিকেশন সোসাইটির তত্ত্বাবধানে পরিচালিত হতে হবে। অনেক মেরামত জাহাজের নাবিকদল কর্তৃক সমুদ্র বা বন্দরে সম্পন্ন হয়। তবে বেশিরভাগ মেরামতের কাজ করতে হয় জাহাজ মেরামত কেন্দ্রে যখন জাহাজের বাণিজ্যিক চলাচল বন্ধ থাকে। তবে মেরামতের পূর্বে তরল পদার্থবাহী জাহাজকে অবশ্যই ট্যাংক পরিষ্কার এবং এর বর্জ্য(নোংরা পরিষ্কারের পানি এবং হাইড্রোকার্বন উচ্ছিষ্ট) নিষ্কাসনের জন্য ডিব্যালাস্টিং স্টেশনে যেতে হবে।
সান্তিয়াগোর কম্পোস্তেলা ক্যাথেড্রাল
সান্তিয়াগো দ্য কম্পোস্তেলা ক্যাথেড্রাল (Catedral de Santiago de Compostela) স্পেনের গালিথিয়ায় অবস্থিত ক্যাথেড্রাল। রোমান ক্যাথলিক আর্চডিওসিজ অব সান্তিয়াগো দ্য কম্পোস্তেলার অংশ এটি। ইউনেস্কো কর্তৃক বিশ্ব ঐতিহ্যবাহী স্থানের তালিকায় এটি অন্তর্ভুক্ত হয়েছে। মধ্যযুগের শুরুতে সেন্ট জেমসের সাথে উপাসনালয়ের সম্পর্ক জানার পর থেকেই এ গির্জাটি পবিত্র তীর্থভূমি হিসেবে গুরুত্বতা পেয়েছে। খ্রিস্টান ধর্মাবলম্বীরা বিশ্বাস করেন যে, প্রভু যিশুর বারোজন শিষ্যের অন্যতম মহান সেন্ট জেমসের দেহ এখানে সমাহিত রয়েছে। রোমানেস্কু অবকাঠামোয় ভবনটি নির্মাণ করা হয়েছিল যা পরবর্তীতে গোথিক ও বার্কু ধরনের অবকাঠামো সংযুক্ত হয়েছে।
জনশ্রুতি রয়েছে যে, প্রভু যিশুর শিষ্য মহান সেন্ট জেমস খ্রিস্টান ধর্ম প্রসারে আইবেরীয় উপত্যকায় পদার্পণ করেছিলেন। ৪৪ সালে তিনি পুনরায় জেরুসালেমে ফিরে যান। পরবর্তীকালে স্পেনের গালিথিয়ায় পুনরায় তার দেহাবশেষ নিয়ে আসা হয়েছিল।
পলি স্যামসন
পলি স্যামসন (জন্ম ২৯ এপ্রিল ১৯৬২) একজন ব্রিটিশ ঔপন্যাসিক, গীতিকার এবং সাংবাদিক। তিনি সঙ্গীতশিল্পী ডেভিড গিলমোরের সাথে বিবাহিত এবং একক শিল্পী হিসেবে এবং তার দল পিংক ফ্লয়েডের সাথে গিলমোরের অনেক গানের কথা লিখেছেন।
জীবন এবং কর্মজীবন
স্যামসনের পিতা ল্যান্স স্যামসন (মৃত্যু ৪ ফেব্রুয়ারি ২০১৩), ছিলেন একজন সংবাদপত্রের সম্পাদক এবং ব্রিটিশ সংবাদপত্র মর্নিং স্টারের কূটনৈতিক সংবাদদাতা। তার মা এথার চিও ইং একজন চীনা বংশোদ্ভূত লেখক ছিলেন, যিনি মাও ৎসে-তুংয়ের রেড আর্মিতে মেজর হিসেবে কাজ করার সময় সম্পর্কে ব্ল্যাক কান্ট্রি টু রেড চায়না নামে একটি স্মৃতিকথা লিখেছেন। স্যামসনের মায়ের দ্বিতীয় স্বামী ছিলেন ব্রিটিশ সাংবাদিক অ্যালান উইনিংটন।
পীট
পিট কয়লার প্রাথমিক পর্যায় বা জাত। জলাভূমি ও আর্দ্র স্থানে বেড়ে ওঠা গাছপালা, গুল্মলতা, শ্যাওলা-শৈবালের আংশিক পচন ও বিসরণের প্রক্রিয়ায় উৎপন্ন একটি গাঢ় বাদামি বা কৃষ্ণকায় অবশেষ।
সামান্য পরিমাণ অক্সিজেন বিশিষ্ট বদ্ধ পানিতে উদ্ভিদাদির পচনের ফলে এটি গঠিত হয়। পিটে আর্দ্রতামূলক উপাদান ৭৫ শতাংশের বেশি, কার্বন ৬০% ও অক্সিজেন ৩০% (আদ্রতামুক্ত অবস্থায়)। শুষ্ক অবস্থায় এটি অবাধে জ্বলে। এতে শনাক্তযোগ্য উদ্ভিজ্জ কণিকা বিদ্যমান থাকলেও মণিক নেই বললেই চলে। বাংলাদেশে র বিভিন্ন এলাকায় উল্লেখযোগ্য পরিমাণ পিট মজুতের সন্ধান পাওয়া গেছে। এগুলোর মধ্যে মাদারীপুরের বাঘিয়া ও চান্দা বিল, খুলনা জেলার কোলা মৌজা, মৌলভীবাজার জেলার মৌলভীবাজার ও চাতাল বিল এবং সুনামগঞ্জ জেলার পাগলা ও চোরকাই-এর নাম উল্লেখযোগ্য। বাংলাদেশে পিট ক্ষেত্রগুলো ভূ-পৃষ্ঠে বা এর খুব কাছে বিদ্যমান।
বাংলাদেশে প্রাপ্ত পিট বাদামি থেকে ঘন বাদামি রঙের এবং আঁশময় ও নরম। এটি সংকুচিত হয় এবং শুকালে দৃঢ় ও ভঙ্গুর হয়।
কেনান
কেনান (উত্তরপশ্চিম সেমিটীয়: knaʿn; ফৈনীকী: <span dir="rtl" title="Phoenician alphabet" class="script-phoenician" style="direction: rtl; font-size:125%; font-family: 'ALPHABETUM Unicode', 'MPH 2B Damase', Aegean, Code2001, 'Free Sans';" lang="phn-Phnx">𐤊𐤍𐤏𐤍 – Kenāʿan; כְּנַעַן – Kənáʿan, বা כְּנָעַן – Kənā́ʿan; – Khanaan; كَنْعَانُ – Kanʿān) ছিল খ্রিষ্টপূর্ব ২য় সহস্রাব্দে প্রাচীন নিকট প্রাচ্যের একটি সেমিটিকভাষী সভ্যতা ও অঞ্চল। কনান নামটি পুরো বাইবেলে বহুবার আবির্ভূত হয়, যেখানে এটি লেভান্তের সাথে সাদৃশ্যপূর্ণ, বিশেষত দক্ষিণ লেভান্তের সেই অঞ্চলগুলির সাথে যা বাইবেলীয় বর্ণনার মূল বিন্যাস প্রদান করে: ফৈনীকিয়া, পলেষ্টিয়া, ইস্রায়েল দেশ এবং অন্যান্য।
"কনানীয়" শব্দটি দক্ষিণাঞ্চলীয় লেভান্ত বা কনান অঞ্চল জুড়ে বিভিন্ন আদিবাসী জনগোষ্ঠীকে—স্থায়ী এবং যাযাবর-মেষপালক উভয়ই—ধারণকারী একটি পাকড়শব্দ হিসাবে ব্যবহৃত হয়। এটি বাইবেলে এখন পর্যন্ত সর্বাধিক ব্যবহৃত জাতিগত শব্দ। যিহোশূয়ের পুস্তকে কনানীয়দের নির্মূল করার জন্য বিভিন্ন জাতির তালিকায় অন্তর্ভুক্ত করা হয়েছে এবং পরবর্তীতে ইস্রায়েলীয়দের দ্বারা ধ্বংসপ্রাপ্ত একটি দল হিসাবে বর্ণনা করা হয়েছে। বাইবেলীয় পণ্ডিত মার্ক স্মিথ বলেন যে প্রত্নতাত্ত্বিক তথ্য থেকে জানা যায় যে, “ইস্রায়েলীয় সংস্কৃতি প্রচুর পরিমাণে কনানীয় সংস্কৃতির উপর সমাপতিত হয়েছিল এবং আহরণ করেছিল… সংক্ষেপে বলতে গেলে ইস্রায়েলীয় সংস্কৃতি স্বভাবগতভাবে মূলত কনানীয় ছিল।” “কনানীয়” নামটি বহু শতাব্দী পর প্রাচীন গ্রীকদের কাছে পরবর্তীকালে c. ৫০০ খ্রীষ্টপূর্বাব্দ থেকে ফৈনীকীয় হিসাবে পরিচিত জনগোষ্ঠীর আন্তঃনাম হিসাবে সত্যায়িত হয় এবং কনানীয়ভাষীদের কার্থেজে (খ্রিস্টপূর্ব ৯ম শতাব্দীতে প্রতিষ্ঠিত) অভিবাসিত হওয়ার পর উত্তর আফ্রিকার বিলম্বিত প্রাচীনকালীন পুণিকদের দ্বারা স্ব-পদবি এটি হিসাবেও ব্যবহৃত হয়েছিল।
বিলম্বিত ব্রোঞ্জ যুগের আমর্না সময়কালে (খ্রীষ্টপূর্ব ১৪শ শতাব্দী) কনান দেশের তাৎপর্যপূর্ণ ভূ-রাজনৈতিক গুরুত্ব ছিল কেননা মিসরীয়, হিত্তীয়, মিতান্নি এবং অশূরীয় সাম্রাজ্যের আগ্রহক্ষেত্র এই একই বিন্দুতে এসে মিলিত হয়েছিল। কনান সম্পর্কে অনেক আধুনিক জ্ঞান এই অঞ্চলের তেল হাৎসোর, তেল মগিদ্দো, ঐন অসূর এবং গেষরের মতো স্থানগুলিতে প্রত্নতাত্ত্বিক খনন থেকে প্রাপ্ত।
রৎলাম রাজ্য
রাজ্যটির সদর ও প্রশাসনিক দপ্তর ছিল রৎলাম শহরে, যা বর্তমান মধ্যপ্রদেশ রাজ্যের রৎলাম জেলায় অবস্থিত। রৎলাম শুরু থেকেই একটি সমৃদ্ধশালী রাজ্য ছিল, এটির পরগনাগুলি হল যথাক্রমে ধারাদ (রৎলাম), রাউতি, ধামনোড়, বাদনাবাড়, দগপরবা, আলোট, তাতরোড়, কোটরি, গড়গুচা, আগর, নাহরগড়, কানার, ভিলাড়া এবং রামঘরিয়া। খ্রিস্টীয় সপ্তদশ শতাব্দীতে এই রাজ্যটির মোট রাজস্বের পরিমাণ ছিল ৫৩,০০,০০০ ভারতীয় মুদ্রা। মহারাজার রতন সিং রাঠোর মুঘল সাম্রাজ্য বিস্তারের সময়কালে সম্রাট দারা শিকোহকে সমর্থন করেছিলেন। সময়ের সাথে সাথে দারা শিকোহ যুদ্ধে পরাজিত হয় এবং রতন সিং রাঠোর নিহত হন। নতুন সম্রাট ঔরঙ্গজেব সিংহাসনে আরোহণের পর এই রাজ্যটিকে আত্মসাৎ করেন এবং যতদূর সম্ভব রাজ্যটির আয়তন হ্রাস করেন। রাজ্যটি গোয়ালিয়রের সিন্ধিয়াদের কাছেও যথেষ্ট পরিমাণ জমি হারায়। ব্রিটিশ শাসনকালে ১৯০১ খ্রিস্টাব্দে এই রাজ্যটি আয়তন ছিল ১,৭৯৫ বর্গ কিলোমিটার এবং বার্ষিক রাজস্বের পরিমাণ ছিল প্রায় ৫,০০,০০০ ভারতীয় মুদ্রা।
ইতিহাস
রৎলাম রাজু শাসকরা মূলত ছিলেন মারোয়ার রাজবংশ এবং জায়গীরদার। মারওয়ার এর রাজা উদয় সিংয়ের পুত্র দলপত সিং বলহেড়া, পিসাঙ্গন এবং খেরোয়া জায়গীরগুলি পান। দলপত সিংয়ের পুত্র মহেশদাস রাঠোর মুঘল সম্রাট শাহজাহানের নিকট থেকে আফগানিস্তানের পাঠান জাতি বিরুদ্ধে সফল অভিযানের জন্য জালোরের জায়গীর উপহার হিসেবে পান। মহেশদাস রাঠোর এর পুত্র রতন সিং তার পিতার মত মুঘল সাম্রাজ্যের অধীনে আফগানিস্তানে মুঘল সেনাধ্যক্ষের কাজে নিযুক্ত হন। মুঘল সম্রাট দারা শিকোহের সময় তিনি কেন্দ্রীয় এশিয়া থেকে পারস্য সফবিদদের আক্রমণ প্রতিহত করতে সক্ষম হন।
শাহজাহান রতন সিংকে তার সাহসিকতা ও পরাক্রমশীতার মাধ্যমে খোরাসরছর নিকট পারসিকদের এবং কান্দাহারের নিকট উজবেকদের আক্রমণ প্রতিহত করার জন্য ধারাদের মহারাজা ঘোষণা করেন। দ্বীনি সম্রাটের প্রিয় হাতিকে হত্যা করেও নিজের সাহসিকতার উদাহরণ রাখেন। জনশ্রুতি অনুসারে তার এই হাতিটি আগ্রা অঞ্চলে বহু ক্ষতি করলেও কারোর পক্ষে সেটিকে দমন করা সম্ভব হচ্ছিল না। রাজা রতন সিং দ্রুতগতিতে তার পিঠে চড়ে ঘাড়ের কাছে কাটারি দিয়ে আঘাত করে হাতিটিকে হত্যা করে রাজ্যবাসীকে স্বস্তি দেন। এই ঘটনার পর শাহজাহান তাকে আরো কিছু পরগনা তথা রাউতি, ধামনোড়, বাদনাবাড়, দগপরবা, আলোট, তাতরোড়, কোটরি, গড়গুচা, আগর, নাহরগড়, কানার, ভিলাড়া এবং রামঘরিয়া প্রদান করেন। ১৬৫২ খ্রিস্টাব্দে এইভাবে মহারাজার রতন সিংহ ধারাদ রাজ্যের পত্তন ঘটান, যা পরবর্তীকালে রৎলাম নামে স্বীকৃতি পায়। রতন সিং মহারাজাধিরাজ, শ্রী হুজুর, এবং মহারাজা বাহাদুর উপাধি পেয়েছিলেন। এছাড়াও তিনি উপহার স্বরূপ "চৌর", "মোরছাল", "সুরজমুখী" এবং মাহি-মারাতিব পান। ১৬৫৮ খ্রিস্টাব্দে শাহজাহানের ধুরন্ধর ও বিশ্বাসঘাতক পুত্র ওরঙ্গজেব ধর্মতপুরের যুদ্ধে রতন সিং কে হত্যা করেন, তার স্ত্রী মহারানী সুখরূপড়ে কানবার শেখাওয়াত জি সাহেবা ওই বছরই সহমরণে যান। রতন সিংয়ের পুত্ররা মালব অঞ্চলে ভিন্ন ভিন্ন অঞ্চল শাসন করতেন। রৎলাম, সৈলানা এবং সীতামউ রাজ্যের শাসকরা ছিলেন রাজা রতন সিংয়ের উত্তরসূরী।
প্রাথমিকভাবে গোয়ালিয়রের রাজারা রৎলামে বহুবার অভিযান চালান। তবে ১৮১৯ খ্রিস্টাব্দের ৫ই জানুয়ারি তারিখে এটি একটি ব্রিটিশ করদ রাজ্যে পরিণত হয়। এর ফলে গোয়ালিয়রের সিন্ধিয়াদের থেকে রাজ্যবাসী মুক্তি পায় এবং বার্ষিক বিপুল রাজস্ব দানের প্রভাবে রাজ্যটির হাল ফিরতে থাকে। ব্রিটিশ ভারতে গোয়ালিয়রকে এই রাজ্যটি সামন্ত হিসেবে রাখার জন্য অতিরিক্ত ৪২,৭০০ ভারতীয় মুদ্রা রাজস্ব হিসেবে দিতে হত। ১৮৬১ খ্রিস্টাব্দে এটি পুরোপুরি ভাবে গোয়ালিয়র থেকে ব্রিটিশদের করদ রাজ্যে পরিণত হয়।
১৯০১ খ্রিস্টাব্দে ১,১৯৫ বর্গ কিলোমিটার জুড়ে বিস্তৃত এই রাজ্যটির মোট জনসংখ্যা ছিল ৮৩,৭৭৩ জন; এবং রৎলাম শহরের জনসংখ্যা ছিল ৩৬,৩২১ জন। শহরটি ছিল রাজপুতানা-মালব রেলওয়ে জংশন এবং গুরুত্বপূর্ণ রেলওয়ে স্টেশন। মূলত পণ্য হিসেবে পেঁয়াজ ক্রয়-বিক্রয়ের কেন্দ্র হিসেবে এই শহরটির গুরুত্ব ছিল।
১৯৪৭ খ্রিস্টাব্দে ভারতের স্বাধীনতা লাভের পর এই রৎলাম রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দের ১৫ই জুন এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
শাসকবর্গ
রৎলাম দেশীয় রাজ্যের শাসকগণ ছিলেন রতনওয়াত রাঠোর রাজপুত।
খানখানাবাদ ইউনিয়ন
আয়তন
খানখানাবাদ ইউনিয়নের আয়তন ৬,৫৬০ একর (২৬.৫৫ বর্গ কিলোমিটার)।